თბილისის ფორუმი

თბილისის ფორუმი (ქართიშ ფორუმი) — სადისკუსიო ფორუმი ქორთულ ინტერნეტ ოფირჩას. მოქიმინჯალა დიჭყჷ 2001 წანაშ 25 ღურთუთას. მუში დორსხუაფაშ ინიციატორი დო დჷმურასხუაფალით რდჷ მახვარებუ თემურ ხაინდრავა. დჷმარსხუაფალქ ფორუმი მუში ალმახანდეეფშო დარსხუ. მაართა რეგისტრირაფილი მახვარებუეფი ხოლო (დო უკულიანშო მოდერატორეფით) მუში ალმახანდეეფი დო მაჸალეეფი რდეს. მოგვიანეთ მახვარებუეფიშ მუდანობაქ ოგჷნაფალო მიძინჷ, ფორუმიშ სტრუქტურაქ დიხალიწჷ დო თემატურო ქიგინწყუ.

2001 წანაშ ზარხულს მინწყუ მახვარებუეფიშ მაართა შაყარუაქ, მოგვიანეთ თესალ შაყარუეფქ ტრადიციათ გინირთჷ დო სპეციალურ აქციეფშა გეგინირდჷ. 

ფორუმი აკმოდირთუ შხვადოშხვა გჷნორთეფშე, ნამუეფით გენწყილი რე თემატიკაშ მეჯინათ. ფორუმს რე საინტერესო დო პრობლემატური თემაშა მეჯღუნილი მუდგანერი გჷნორთი — ზოგად ოკითხეფშე, პოლიტიკაშე, ოსურიშ დო ქომოლკოჩიშ ურთიართალეფშე, ფსიქოლოგიაშე, მუსიკაშე, კინემატოგრაფიაშე, ლიტერატურაშე, რელიგიაშე, კარიერაშე, ანჯარშე, მასმედიაშე, ინტერნეტ-ოფირჩაშე, პროგრამულ უნარღელჸოფაშე, ორთაშე, ქართიშ რინაშე, Apple-იშ პროდუქციაშე დო შხვა.

ფორუმს უკვე დიდი ხანი რე იფორმირჷ საართო ინტერესეფიშ მაღვენჯი კათაშ შხვადოშხვა ბუნეფქ — სპორტიწკჷმა, მუსიკაწკჷმა დო შხვა ოკითხეფწკჷმა მერსხუაფათ. საგურიშხონარო რე, ნამჷდა კანკალე გჷნორთის წჷმორინაფილი თემეფით დუდჯოხოთ „დავეხმაროთ...“ („მივახვარათ.....“) 10 წანაშ გოძვენას არდგილი შიბუ რეალურ ჩეჟქიმინჯალაშ აქციეფს.

 რესურსეფი ინტერნეტის 
ფორუმიშ რსხუ

კატეგორია:ქორთული ფორუმეფი